text: Kold peberrod.
  I 3 pægel god fløde kommes lidt hvidt sukker eller lyst puddersukker. 1 spiseske eddike hældes deri, medens man rører stærkt frem og tilbage, for at den kan blive tyk, tilsidst den revne peberrod. Man kan piske fløden med riset tilligemed sukkeret og eddiken; når den er i skum, piskes peberroden deri. Fløden kan gerne være sur, men da tages lidt mindre eddike.